CELEX: 62008TN0573
Language: da
Date: 2008-12-17 00:00:00
Title: Sag T-573/08: Sag anlagt den 17. december 2008 — TF1 mod Kommissionen

7.3.2009   
            
            
               DA
            
            
               Den Europæiske Unions Tidende
            
            
               C 55/42
            
         Sag anlagt den 17. december 2008 — TF1 mod Kommissionen
   (Sag T-573/08)
   (2009/C 55/75)
   Processprog: fransk
   Parter
   
      Sagsøger: Télévision française 1 SA (TF1) (ved avocats J.-P. Hordies og C. Smits)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Kommissionens beslutning af 16. juli 2008 i sag N 279/2008-Frankrig (Kapitalbevilling til France Télévisions) annulleres.
            
         
               —
            
            
               Kommissionen pålægges at indlede den formelle procedure for undersøgelse af støtte som omhandlet i artikel 88, stk. 2, EF.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren har nedlagt påstand om annullation af Kommissionens beslutning K(2008) 3506 endelig udg. af 16. juli 2008, hvorved Kommissionen fastslog, at en støtte i form af en kapitalbevilling på 150 mio. EUR til France Télévisions er forenelig med fællesmarkedet. Sagsøgeren har i denne sammenhæng nedlagt påstand om, at den formelle undersøgelsesprocedure som omhandlet i artikel 88, stk. 2, EF, indledes.
   Til støtte for søgsmålet har sagsøgeren gjort to anbringender gældende vedrørende realiteten:
   
               —
            
            
               Konstateringen af, at der forelå alvorlige vanskeligheder, som indebar, at Kommissionen var forpligtet til at indlede den formelle undersøgelsesprocedure i henhold til artikel 88, stk. 2 EF. Disse alvorlige vanskeligheder består af i) den omstændighed, at beslutningen er behæftet med materielle unøjagtigheder, ii) det forhold, at de oplysninger, Kommissionen rådede over, var utilstrækkelige, og iii) den usædvanlig korte varighed af, samt omstændighederne ved den indledende undersøgelse.
            
         
               —
            
            
               Den manglende begrundelse, for så vidt som Kommissionen ikke havde indhentet alle de nødvendige oplysninger og/eller ikke havde henset til de oplysninger, den rådede over, og for så vidt som Kommissionens argumentation i den anfægtede beslutnings punkt 23 fraviger tidligere beslutninger, uden at Kommissionen dog har anført en begrundelse for, at den har fraveget disse.